בארצות הברית, קוד האש (או קוד מניעת שריפות או קוד בטיחות אש ) הוא קוד שאומץ על ידי הממשל הפדרלי, המדינות והרשויות המקומיות. הוא נאכף על ידי קציני מניעת שריפות מתוך תחנות כיבוי האש העירוניות. קוד בטיחות אש זוהי מערכת כללים הקובעת דרישות מינימום למניעת סכנות שריפה ופיצוץ הנובעות מאחסון, טיפול או שימוש בחומרים מסוכנים, או מתנאים מסוכנים אחרים. קוד בטיחות אש מהווה חלק מקוד הבנייה. קוד האש נועד בראש ובראשונה למניעת שריפות, להבטיח שההכשרה והציוד הנדרשים לכיבוי אש יהיו בהישג יד וכמוכן גם יהיו משולבות בתוכניות התכנון של הבניינים, לרבות בתוכניות הבסיסיות שנקבעות על ידי האדריכלים ושלא ייפגעו במהלך הבנייה. קוד האש מתייחס גם לדרישות בדיקה ותחזוקה של ציוד מיגון האש השונים על מנת לשמור על מיגון אש אקטיבי ואמצעי מיגון אש פסיביים מיטביים.
קוד בטיחות אש טיפוסי כולל סעיפים אדמיניסטרטיביים אודות התהליך לקביעת הכללים והאכיפה, סעיפים מהותיים העוסקים בציוד כיבוי אש, סיכונים מיוחדים כגון מכולות והובלה של חומרים דליקים, כללים ספציפיים עבור תפוסה מסוכנת של בניינים ותהליכים תעשייתיים ותערוכות.
הסעיפים בקוד בטיחות אש קובעים את הדרישות לקבלת היתרים ואמצעי זהירות ספציפיים שיש לנקוט כדי לעמוד בדרישות ובהיתרים. לדוגמה, תערוכת זיקוקים נדרשת להגיש בקשה על ידי איש מקצוע בתחום הפירוטכניקה מורשה, תוך מתן המידע הדרוש לרשות המנפיקה כדי לקבוע אם המקום יכול לעמוד בדרישות הבטיחות. לאחר מתן ההיתר, אותה רשות רשאית לבדוק את האתר ולפקח על הבטיחות במהלך התערוכה, בסמכות הרשות המנפיקה את ההיתרים להפסיק את פעילות המקום/האתר, כאשר מפקח מטעמה מוצא שנעשה שימוש בנהלים בלתי מאושרים, או בלתי מספקים ואו כאשר מתעוררים מפגעים בלתי צפויים.
חינוך הציבור לבטיחות אש.
לרוב תחנות כיבוי אש בארצות הברית יש תוכניות הדרכה לחינוך לבטיחות אש .
תכניות למניעת שריפות עשויות לכלול, ביקורים בבתי ספר כדי לסקור נושאים מרכזיים בתחום בטיחות אש עם התלמידים ויישום תכניות לאומיות מוכרות כגון "NFPA S "Risk Watch ו"למד לא לשרוף".
כל התוכניות כוללות גם מסרים למניעת פציעות באופן כללי, בטיחות, מניעת שריפות ומילוט במקרה של שריפה. ברוב המקרים נציג מכבי האש נחשב למומחה ומצופה ממנו להציג מידע באופן המתאים לכל שכבת גיל.
קהלי יעד.
לפי מינהל הכבאות של ארצות הברית, צעירים מאוד וקשישים נחשבים לאוכלוסיות "בסיכון". קבוצות אלו מייצגות כ-33% מהאוכלוסייה. על כן עדיפות ההדרכות מיועדות להם.
תוכנית בטיחות אש של בניין.
תוכנית בטיחות אש של בניין כלשהו חייבות לעמוד בכל קודי האש הלאומיים, המדינתיים והמחוזיים של צפון אמריקה בהתבסס על שימושים בבניין או רמות האכלות והתפוסה שלו. בדרך כלל, בעל הבניין הוא האחראי על הכנת תוכנית בטיחות אש. בניינים הנדרשים להתקין מערכות חירום משוכללות עשויים להידרש להסתייע ביועץ הגנה מפני אש. לאחר הכנת התוכנית, יש להגיש אותה לפקיד הכבאות הראשי או לרשות בעלת סמכות שיפוט לאישור. לאחר אישור תוכנית בטיחות האש, הבעלים אחראי על יישום תוכנית בטיחות האש וההכשרה של כל הצוות בתפקידיהם בשעת חירום. אחריותו של הבעלים גם לוודא שכל המבקרים והצוות יידעו מה לעשות במקרה של שריפה. בשעת חירום/שריפה, עותק של תוכנית בטיחות האש המאושרת חייב להיות זמין לשימוש מפקד לוחמי האש המגיב.
בבריטניה, תוכנית בטיחות אש נקראת הערכת סיכוני אש-a fire risk assessment.
שימוש בתוכניות בטיחות אש.
תוכניות בטיחות אש הן כלי שימושי עבור לוחמי האש. כי הן מאפשרות להם לדעת מידע קריטי אודות הבניין שאליו יצטרכו להיכנס. באמצעות תוכניות בטיחות אש, לוחמי האש יכולים לאתר ולמנוע סכנות אפשריות כגון אזורי אחסון של חומרים מסוכנים וכימיקלים דליקים. בנוסף לכך, תוכניות בטיחות אש יכולות לספק מידע מיוחד למקרה של שריפה בבית חולים, הם יכולים לקבל מידע על מיקומם של המחלקה לרפואה גרעינית וכדומה. בנוסף, תוכניות בטיחות אש גם משפרות מאוד את בטיחות הכבאים. לפי FEMA (הסוכנות הפדרלית לניהול מצבי חירום) 16% מכלל מקרי המוות של לוחמי האש בשנת 2002 התרחשו עקב קריסה מבנית או משום שהלוחמים הלכו לאיבוד. תוכניות בטיחות אש יכולות להדגיש ולהציג שרטוטים של כל סכנה מבנית אפשרית, כמו גם לתת ללוחם האש מידע היכן היא נמצאת בבניין.
דיגיטציה של תכניות בטיחות אש.
כפי שצוין, עותקי תכניות בטיחות האש המאושרות צריכות להיות זמינות לשימוש לוחמי האש המגיבים. עם זאת, זה לא תמיד המצב. כל תכניות בטיחות האש הישנות היו מאוחסנות על גבי עותקים מנייר בתחנות כיבוי האש. הבעיה באחסון שכזה היא מיון ואחסנת התוכניות הללו והקושי לעדכן אותן. כתוצאה מכך, רק למחצית מהמבנים הנדרשים קיימות תוכניות אש, ומתוכן רק כ-10% מעודכנות. בעיה זו נפתרה באמצעות דיגיטציה של תכניות האש. תכניות בטיחות האש הדיגיטליות מאוחסנות במסד נתונים וניתן לגשת אליהם באופן אלחוטי באתר בו פועלים לוחמי האש והן הרבה יותר פשוטות לעדכון על ידי בעלי הבניינים.
חברות ביטוח.
שריפה היא אחד האיומים הגדולים ביותר על רכוש הכוללים הפסדים שמסתכמים במיליארדי דולרים בכל שנה. בשנת 2019 לבדה, הסכום הכולל של הנזק לרכוש שנבע משריפה עמד על 14.8 מיליארד דולר בארצות הברית. חברות ביטוח בארצות הברית לא רק אחראיות לכיסוי פיננסי של אובדן מנזקי שריפה אלא גם אחראיות לניהול הסיכונים הכרוכים בכך. רוב חברות הביטוח המסחריות שוכרות מומחה בקרת סיכונים שתפקידו העיקרי, לסקור את הרכוש המבוטח כדי להבטיח עמידה בתקני NFPA, להעריך את רמת הסיכון הנוכחית של הנכס ולהמליץ על הפחתת ההסתברות לאובדן משריפה. בארצות הברית הקריירות בניהול סיכוני נכסים מאש צומחות כל הזמן והן צפויות לצמוח ב-4 עד 8% משנת 2018 עד 2028 בארצות הברית.
בטיחות אש בישראל.
על רקע הממצאים בנוגע לכמות הדליקות הנגרמות מדי שנה בישראל, הוכרה הבעייתיות שקיימת במבנים רבים במדינה, במשרדים ובבתי עסק בהם יש ריכוז אוכלוסייה רב במבנה אחד. בשנת 2008 עודכנו תקנות התכנון והבניה (בקשה להיתר, תנאים ואגרות), תש"ל-1970 (תיקון מספר 3 לתקנה 11 א' לתקנות התכנון והבניה). התקנה קבעה את הצורך בתוכנית בטיחות אש, בקיום נספח אמצעים, על מנת למזער את מספר הדליקות ולדאוג להיערכות מוקדמת לאירועי שריפה. באותה שנה הוגשו בכנסת הצעות לרפורמות בכל נושאי בטיחות אש והצלה בישראל הקוראות להעביר את נושא בטיחות האש תחת סמכותה של הרשות הארצית לכבאות והצלה בפיקודו ובניהולו של נציב כבאות והצלה ולהכפיף אותם למשרד לביטחון פנים . ב-8 באוגוסט 2012 נחקק בכנסת חוק הרשות הארצית לכבאות והצלה שמסדיר את שרותי הכבאות בישראל, את המבנה הארגוני והסמכויות. במסגרת החוק, ב-8 בפברואר 2013 הוקמה הרשות הארצית לכבאות והצלה הכפופה למשרד לביטחון פנים.
פרד ג'ונס (דמות בדיונית)
פרד ג'ונס (באנגלית: Fred Jones) הוא דמות בדיונית בזיכיון ההנפשה האמריקאי "סקובי-דו", העוסקת בעלילותיהם של רביעיית בני נוער, וכלבם הדני הענק, סקובי-דו, הפותרים תעלומות.
דמותו של פרד מזוהה בעיקר עם המדבב פרנק ולקר, המדבב אותו מאז בכורת הסדרה "סקובי-דו, איפה אתה?" בשנת 1969, ועם שחקן הקולנוע פרדי פרינז ג'וניור, שגילם את הדמות בסרטי הלייב אקשן "סקובי-דו" (2002) ו"" (2004).
תיאור ואפיון.
לאורך הופעותיו בזיכיון, דמותו של פרד מזוהה עם צבעי הכחול-לבן. בסדרה המקורית, פרד לובש עניבת אסקוט כתומה עם חולצה כחולה וסוודר לבן. בסרטי ההנפשה שהופצו ישירות ל-DVD במהלך שנות ה-90, פרד לובש בדרך כלל חולצה כחולה בהירה. בסדרה "מה חדש, סקובי-דו?" משנת 2002, תלבושתו של פרד עודכנה ועניבת האסקוט הכתומה הוחלפה בפס כחול על גבי הסוודר.
בנוסף, לאורך הזיכיון, פרד אחראי על בניית המלכודות עבור תפיסת הנבלים, והוא לוקח את הדומיננטיות בפתרון התעלומות. על אף שלרוב דמותו מוצגת כבעלת אופי נחמד וידידותית, פרד מראה לעיתים סימנים לשתלטניות ומכריח את שאגי וסקובי לקחת חלק בלכידת הנבל, זאת למרות מודעותו לפחדיהם וכושר שיפוטם הלקוי.
לפי הספיישל "סקובי-דו: מאחורי הקלעים", כינוי ילדותו של פרד היה "פיקל". בנוסף, פרד זכה לתואר "התלמיד הנאה ביותר" בבית ספרו, היה חלק מלהקה לפני שהתמסר לפתרון תעלומות, וניסיונו בחוגי הדרמה שלקח מסייעים לו להיכנס למוחם של הנבלים איתם מתמודדת הרביעייה. בנוסף, מוצגת שאיפתו של פרד להפוך לסופר מתח ומסתורין מפורסם.
בסדרה "גור בשם סקובי-דו", דמותו של פרד תוארה כפחות אינטליגנטית וכפתייה המאמינה בתאוריות קונספירציה מטורפות ואגדות. בנוסף, בכל פרק, פרד היה מאשים בפשע את הבריון השכונתי, רד הרינג Red Herring (משחק מילים על הביטוי ""; המשמש להטעיית הקורא או הצופה). בניגוד לכך, בסדרה "מה חדש, סקובי-דו?", לפרד תחומי עניין רבים כמו בניית מלכודות, אמנויות לחימה, היאבקות והרמת משקולות. בסדרה "סקובי-דו! מסתורין בע"מ", תחומי העניין שלו מוגבלים ל"בניית מלכודות ופתרון תעלומות", אם כי בשלב מתקדם הוא מתוודה על אהבתו לדפני.
פיתוח ויצירה.
את דמותו של פרד ג'ונס יצרו ג'ו רובי וקן ספירס, ששאבו השראה מדמותו של דובי גיליס (בגילומו של דוויין היקמן) מהסיטקום האמריקאי "אהבותיו הרבות של דובי גיליס", ששודרה מסוף שנות ה-50 עד לתחילת שנות ה-60. אמנות קונספט מגרסה ראשונה של "סקובי-דו, איפה אתה?, שנקראה "מי מפחד?", כללה עיצובים מוקדמים של פרד שהציגו אותו כבעל שיער חום.